钦定古今图书集成/明伦汇编/官常典/第726卷 > 米立
## 钦定古今图书集成/明伦汇编/官常典/第726卷 > 米立

按《宋史忠义传》：“立，淮人，三世为将，从陈奕守黄州。奕
降元，立溃围出江西，制置使黄万石署为帐前都统
制。大兵略江西，立迎战于江坊，被执不降，系狱。行省
遣万石谕之曰：‘吾官衔一个牙牌写不尽，今亦降矣’。
立曰：‘侍郎，国家大臣，立一小卒尔，何足道？但三世食
赵氏禄，赵亡何以生为’？立乃竖擒之人，与授拜者不”
同。万石再三说之，不屈，遂遇害。